OpenLLM-France/wikimedia huggingface dataset:
# Guia Ubuntu/Fitxers edició Gnome clàsic

Fitxers (no si han trencat les banyes amb el nom!) és l'aplicació que us permet navegar per als arxius del vostre disc dur o d'altres ordinadors connectats per xarxa.
A Ubuntu, amb Gnome clàssic, es pot accedir a Fitxers Amb el menú Llocs que hi ha al panell superior.
Si premeu Llocs - Carpeta personal, obrireu Fitxers amb la carpeta de l'usuari en ús. Veureu que per defecte hi ha unes quantes carpetes per facilitar-vos endreçar els vostres documents: Documents, Música, Imatges, Vídeos, etc.
A la part esquerra, hi trobareu una vista en format d'arbre que és molt útil per a treballar amb els vostres arxius. Qualsevol sistema GNU/Linux desa tots els arxius amb una estructura tipus arbre. No existeixen unitats c:, d:, sinó que tot penja d'una jerarquia de directoris.
Només par a usuaris avançats: Podeu obrir el navegador de Fitxers amb drets d'administrador teclejant des del terminal: $ gksudo nautilus. Cal tenir cura de no esborrar arxius del sistema erròniament!
Botons de la barra superior del Fitxers (d'esquerra a dreta):
A la roda dentada hi trobareu:
-Pestanya nova
-Finestra nova
-Carpeta nova
-Connecta al servidor ...
-Selecciona-ho tot
-Selecciona els elements que coincideixin ...
-Inverteix la selecció
-Preferències (aquí hi podreu configurar moltes coses tal com el tipus de vista o, a la pestanya comportament, si voleu obrir els elements amb un sol clic o dos; i molt més.
-Afegeix aquesta ubicació a les adreçes d'interès. (vista en format d'arbre a la part esquerra)
-Adreçes d'interès
-Introduïu una ubicació
-Propietats. Per veure el tamany i dades de la carpeta en ús i poder canviar els seus permisos.
-Tanca totes les finestres
-Tanca
-Quant a
-Ajuda
# Guia Linux Mint11

Linux Mint és una distribució del sistema operatiu GNU/Linux basada en Ubuntu (des del 7 de setembre de 2010 també té una edició basada en Debian). També hi ha disponibles versions amb Xfce i KDE.
L'objectiu principal d'aquesta distribució és facilitar als usuaris que volen utilitzar formats privatius en la seva vida diària. Per això, incorpora un seguint de paquets privatius, prioritzant així el "confort" de l'usuari, respecte la llibertat de programari, per tal de poder reproduir arxius mp3 i altres formats sense la necessitat d'afegir manualment connectors.
Tot i que la guia està enfocada a la versió 11, moltes coses també us serviran per qualsevol versió de Linux Mint. A la pàgina oficial de Linux Mint hi trobareu més informació i guies d'altres versions. http://www.linuxmint.com/

## Guia Linux Mint
### Katya (LinuxMint 11)

    Guia Linux Mint/Introducció a Linux Mint
    Guia Linux Mint/Nombres i noms de versions
    Guia Linux Mint/Edicions
    Guia Linux Mint/On trobar ajuda
    Instaŀlació Linux Mint11
    Escriptori LinuxMint 11
    Guia Linux Mint/Instaŀlació programari
    Guia Linux Mint/Actualitzar Linux_Mint
    Guia Linux Mint/Arxivar com a PDF
    Què més puc fer amb Linux Mint?
* Autoria: Miquel Adroer Llauradó (Usuari:Miquel Adroer)
** Blog: http://miquel66.caliu.cat
# Guia Linux Mint13
### Guia d'instaŀlació i configuració GNU/Linux
#### CONEIX Linux Mint i el programari lliure

    Guia Linux Mint/Introducció a Linux Mint
    Guia Linux Mint/Nombres i noms de versions
    Guia Linux Mint/Edicions
    GNU
    Richard Stallman
    Programari lliure
    El Nucli Linux
    Linus Torvalds

#### CAPÍTOL PRIMER

    INSTAĿLACIÓ Linux Mint 13
    Instaŀlació Linux Mint 13

#### CAPITOL SEGON

    Un cop d'ull a l'ESCRIPTORI
    Escriptori Mate
    Navegador fitxers CAJA

#### CAPÍTOL TERCER

    CONFIGURACIÓ BÀSICA
    Configuració Bàsica
    Impressió
    Configuració de la Xarxa
    Teclat

#### CAPÍTOL QUART

    MULTIMÈDIA i IMATGE
    Multimèdia amb Mint
    moovida
    Gràfics

#### CAPÍTOL CINQUÈ

    FITXERS i OFIMÀTICA
    Sistema Fitxers GNU/Linux
    Fitxers i Carpetes. Propietaris i Permisos
    Ofimàtica amb LibreOffice
    Gestor Finances GnuCash

#### CAPÍTOL SISÈ

    INTERNET
    Firefox
    Chromium
    Thunderbird
    Evolution
    Ubuntu One
    aMule
    Gmail Manager

#### CAPÍTOL SETÈ

    JOCS
    Jocs

#### CAPÍTOL VUITÈ

    CONFIGURACIÓ AVANÇADA
    GRUB
    Programes de Windows al Linux Mint
    Compressió d'arxius
    Contrasenya Administrador

#### CAPÍTOL NOVÈ

    SEGURETAT
    actualització del sistema
    Virus

#### CAPÍTOL DESÈ

    INSTAĿLACIÓ DEL PROGRAMARI
    Instaŀlació Programari
# Guia Linux Mint11/Nombres i noms de versió

Nombres i noms de versió
Aquest manual cobreix la versió 11 de Linux Mint que té com a nom en clau “Katya”.
Els nombres de versió i els noms en clau segueixen una lògica única a Linux Mint: Des de la versió 5, Linux Mint segueix un cicle de publicació de 6 mesos i fa servir un esquema de versió simplificat. El número de versió simplement s'incrementa cada 6 mesos.
Si es fan revisions a alguna de les versions publicades (una mica com els Service Packs a Windows), el seu número de versió rep un increment de revisió menor. Per exemple, “5” esdevindria “5.1”. Els noms en clau a Linux Mint sempre són noms femenins acabats en “a”. Es segueix l'ordre alfabètic i la primera lletra del nom en clau correspon a l'índex del número de versió a l'alfabet.
Fins ara Linux Mint ha fet servir els següents noms en clau:
# Llibre de cuina/Receptes/Benedictí

La recepta benedictí arròs amb llet amb botifarra dolça, compota de poma de l'Empordà i gelat de crema catalana.

## Ingredients

* 200g d'arròs
* 2l de llet
* 500g de sucre
* 2 branques de canyella
* 8 rovells
* 50g de maizena
* 2 llimona
* 2 taronja
* 600g de botifarra dolça
* Garnatxa
* Oli
* Mantega
* 0,5 kg de pomes golden i Granny Smith
* Nou moscada

## Preparació

Bullim la llet amb els aromatitzants. Afegim l'arròs, coem, triturem i passem per el xinès. Fem una crema catalana i un almívar de caramel i ho posem a la sorbetera. Marquem la botifarra amb oli i mantega. Afegim la branca de canyella, pell de llimona amb la garnatxa i l’aigua calenta fins que ho cobreixi. Coem a poc a poc fins que es begui l'aigua. Pelem la poma Granny Smith, la tallem a dauets i la saltem amb el sucre i la nou moscada. Tallem la golden i afegim el suc de taronja i llimona, coem 5minuts i triturem. I emplatem.

## Estris necessaris

Els estris que calen són una cassola, una paella, un batedor, un xinès, una sorbetera, una cullera, ganivets, i la thermomix.

## Referències

Casas, Montse; Vergés, Marina. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Besuc Gran Comtal
### Ingredients

* 1 besuc gros o dos de petits (1.500 grs. de pes).
* 4 alls.
* 1 got g'aigua ple de llet bullida.
* 1 ceba grossa.
* 1 dotzena d'avellanes torrades.
* Uns brins de safrà.
* Julivert fresc.
* Pebre blanc en pols.
* 2 gots d'aigua, plens d'oli.
* Sal.

### Preparació

Posarem en una cassola al foc, l'oli i la cansalada picada. Un cop rostida hi afegirem la tonyina i la daurarem bé, tirant-hi el vi blanc, les cebes i alls, pelats i picats. Ho adobarem amb sal i pebre, deixant-ho fer lentament durant 25/30 minuts afegint-hi aigua segons convingui. Gairebé al final hi addicionarem el pa ratllat i la xocolata també ratllada. Escorrerem la salsa que pssarem pel colador xinès i la tornarem a posar al peix amb una mica d'aigua si és que en necessita. Servirem la tonyina guarnida amb els triangles de pa fregit.
# Llibre de cuina/Receptes/Blat de moro escairat
## Ingredients

* 600 gr. de blat de moro escairat.
* 200 gr. d'os de pernil salat.
* 150 gr. d'espinada.
* 300 gr. de morro,orella i cua de porc.
* 125 gr. de cansalada.
* Una bola de sagí (llard i farina de blat).
* Sal.
* 5 litres d'aigua aproximadament.

## Preparació

Posarem el blat de moro escairat a remullar durant 24 hores. Seguidament el rentarem a raig d'aixeta i el posarem en una olla amb 5 litres d'aigua al foc. Es farà bullir el blat de moro 3-4 hores, un cop hagi bullit aquest temps i afegirem el brou fet a part amb el producte del porc (morro,ossos,cua,orella,sagí i cansalada), i ho deixarem bullir tot plegat per espai de mitja hora. Rectificarem el punt de sal a partir de mitja cocció.
# Llibre de cuina/Receptes/Bescuits de Vic
### Ingredients

* 100 grs. de fècula de patata.
* 125 grs. de sucre fi.
* 5 grs. de llevat en pols.
* 1 llimona.

### Preparació

Tirarem en un pot les clares dels ous i les batrem bé a punt de neu molt fort, després hi afegirem, a poc a poc, el sucre fi passat pel sedàs, els rovells dels ous, una mica de pela de llimona ratllada i la fècula de patata i ho barejarem lleugerament. Posarem aquesta pasta en uns petits motlles de paper i els deixarem fer al forn, a foc baix, durant 20/30 minuts.
# Llibre de cuina/Receptes/Biscuit de xocolata

Secció obligatòria: Biscuit de xocolata.
La recepta és un postre de xocolata.

## Ingredients

Secció obligatòria:
* 4 ous
* 200 gr de farina
* 200 gr de sucre
* 200 ml de llet
* 100 ml d'oli de girasol
* 1 sobre de llevat.(20 gr)
* 100 gr de xocolata en pols.

## Estris necessaris

Secció obligatòria: Batedora, pot d'un litre i mig, recipient per coure el biscuit i forn

## Electrodomèstics necessaris

Batedora i forn

## Preparació

Secció obligatòria: Introduiu tots els ingredients en el pot. Barregeu-los amb la batedora. Escampeu-ho tot en una safata per al forn. Coure-ho uns 45 min a 180ºC.

## Referències

Secció obligatòria: Issasaweiss
# Llibre de cuina/Receptes/Bledes amb cansalada
### Ingredients

* 1 quilo de bledes.
* 100 grs. de cansalada viada.
* 2 cullerades grosses plenes d'oli.
* 2 alls mitjans.
* 2 alls mitjans.
* 1 litre i mig d'aigua.
* Sal.

### Preparació

Treurem el tel de les penques blanques de les bledes i les tallarem a trossos junt amb la part verda. Un cop ben rentades amb uns quants canvis d'aigua, les posarem a coure amb l'aigua i la sal. Cal que l'aigua les cobreixi. Les bullirem fins que quedin blanes. a part i en oli fregirem la cansalada tallada a trossos i hi sofregirem les bledes ben escurregudes de l'aigua de la seva cocció, tirant-hi pel damunt els alls ben trinxats, aquests alls no s'han de cremar mai amb l'oli sinó que han de quedar incorporats a la verdura. S'hi poden afegir, si es vol, unes patates.
# Llibre de cuina/Receptes/Besuc al forn
### Ingredients

* 1 besuc gros de 1.200 grs. de pes arreglat per a fer-lo al forn amb talls del seu llom.
* 80 grs. de cansalada viada.
* sal fina.
* 1 ceba grossa.
* 1 llimona tallada a rodanxes.
* 4 tomàquets petits frescos.
* julivert fresc.
* 1 ceba grossa.
* 3 alls.
* pebre negre en pols.
* 2 cullerades grosses plenes de llard.
* 2 cullerades grosses plenes d'oli.
* 2 cullerades grosses plenes de vi blanc sec.
* 2 cullerades grosses plenes d'aigua.

### Preparació

Prepararem el besuc. Un cop netejat i escatat, hi posarem sal per dins i per fora, i el col·locarem en una plàtera per al forn allargada. Als talls o incisions fetes al llom hi posarem bocins de llimona i de cansalada. Pelarem la ceba i la tallarem a rodanxes. Tallarem els tomàquets pel mig per la part ampla. Amb aquests dos ingredients guarnirem el besuc, al qual afegirem els alls trinxats, una mica de pebre, el llard, l'oli, el vi i l'aigua. El farem daurar a forn regular fins que quedi ben cuit.
# Llibre de cuina/Receptes/Bexamel
### Ingredients

* Llet.
* Farina.
* Nou moscada.

### Preparació

Escalfeu la llet en un cassó amb una mica de nou moscada. Abans que bulli, afegiu-hi de mica en mica la farina sense deixar de remenar. Retireu el cassó del foc quan s'espesseixi. A la vostra dreta trobareu una imatge d'un plat gratinat amb beixamel. És de les salses més emprades per gratinar els aliments.
# Llibre de cuina/Receptes/Bistec de l'avi
### Ingredients

* 650 grs. de carn de vedella picada.
* 1 cullerada grossa plena de mantega.
* 1 cullerada grossa pleba d'oli.
* 2 ous.
* 2 cebes mitjanes.
* 2 cullerades grosses plenes d'herbes picades ben fines; estragó i julivert.
* Sal.
* Pebre blanc en pols.

### Preparació

Pelarem les cebes i les picarem ben fines, rentarem una mica les herbes. Ajuntarem a la carn picada, en un plat, els ous batuts barrejant-ho tot molt bé amb una forquilla i afegint-hi la ceba picada i les herbes, així com sal i una mica de pebre, lligarem bé la carn barrejant-hi tots els ingredients. Formarem quatre porcions iguals en forma de bistecs d'un gruix aproximat d'un centímetre, els untarem pels dos costats amb l'oli i els deixarem 1 hora de repòs. Uns 5 minuts abans de servir el plat, escalfarem la paella al foc posant-hi la mantega i, quan estigui ben calenta, hi tirarem els bistecs, a foc viu, fent-los 2 minuts per cada costat. Els servire, a l'acte d'estar fets.
# Llibre de cuina/Receptes/Barreja de marisc
### Ingredients

* 6 cloïsses.
* 2 nècores.
* 6 musclos.
* 4 navalles.
* 6 llagostins cuits.
* 1 llimona.
* 2 ous crus.
* Sal fina.
* Pebre blanc en pols.
* 1 gotet de vi, ple de llet de cabra.
* Julivert fresc.
* Aigua.
* 1 cullerada grossa plena de mantega.

### Preparació

Un cop netejat el marisc, el posarem amb aigua al foc perquè s'obri. Quan estigui fet ho retirarem i ho posarem en un plat on ho deixarem uns 15/25 minuts amb el suc d'una llimona, colat. Batrem els ous, fondrem la mantega i farem una barreja a la paella amb tot junt i amb el marisc, hi afegirem encara la llet, sal i pebre. Servirem la barreja. amb els llagostins cuits i sense closca i amb julivert fresc molt picat.
# Llibre de cuina/Receptes/Ous al plat a la catalana
### Ingredients

* 8 ous crus.
* 2 cullerades grosses plenes de mantega.
* 16 rodanxes de botifarra blanca o negra.
* 3/4 de quilo de tomàquets frescos.
* 1/2 ceba picada.
* 2 cullerades grosses plenes d'oli.
* Sal fina.

### Preparació

Amb el tomàquet tallat i picat, amb la ceba i l'oli prepararem una salsa concentrada que passarem per un colador o xinès. Repartirem la mantega en 4 plats individuals de forn així com la salsa de tomàquet que posarem al foc durant uns 4/5 minuts. Seguidamet els apartarem del foc i hi anirem trencant dos ous a cada plat damunt del tomàquet, afegint-hi a cada plat dues rodanxes de botifarra i ficant-los al forn fins que veurem que la clara haurà pres, amb el rovell d'ou.
# Llibre de cuina/Receptes/Ous amb anxoves
### Ingredients

* 8 ous.
* 300 grs. d'anxoves salades o en salmorra.
* 3 cullerades grosses plenes de mantega o margarina.

### Preparació

Rentarem una mica les anxoves amb aigua corrent freda i recobrirem amb les seves tires (naturalment sense espines) una plàtera que haurem untat prèviament amb la mantega o amb la margarina. Hi ficarem els ous trecats i ficarem la plàtera al forn fins que la clara hagi pres. Els rovells hauran de quedar crus. Aquesta recepta no necessita sal.
# Llibre de cuina/Receptes/Ous farrats amb mel i cansalada
### Ingredients

* Ous.
* Cansalada virada.
* Mel.
* Oli.
* Sal.

### Preparació

Fregiu l'ou amb bastant d'oli. passeu la cansalada per la paella (només tomba i tomba). Ajunteu-lo tot en plat i que cadasqú hi posi mel al seu gust.
# Llibre de cuina/Receptes/Ous a la barcelonina
### Ingredients

* 4 ous.
* 4 llesques de pa de motlle.
* 1 llauna de 100 grs. de foie-gras.
* 50 grs. de mantega.
* 1 cullerada grossa plena de farina.
* Sal.
* 1/4 de litre de llet.
* 50 grs. de salsa de tomàquet espessa.
* 200 grs. de patates palla.
* 4 salsitxes fetes a la planxa.
* Aigua.

### Preparació

Courem els ous fins al punt que es vulgui (més o menys durs), i un cop pelats i sense tallar-los els posarem damunt del pa torrat i cobert amb foie-gras. Els recobrirem amb una salsa beixamel feta amb la mantega, farina, sal i llet i els afegirem la salsa de tomàquet. Els servirem en una plàtera acompanyats de les patates palla i de les salsitxes.
    Podem utilitzar pa normal en lloc de pa de motlle, i millor si és del dia abans i sense crosta.
# Llibre de cuina/Receptes/Ous remenats amb carn de botifarra crua
### Ingredients

* 6 ous.
* 300 grs. de botifarra crua.
* 5 cullerades grosses plenes d'oli.
* 2 pebrots vermells confitats.
* 250 grs. de salsa de tomàquet.
* 400 grs. de patates crues.
* Sal.
* 2 cebes mitjanes.

### Preparació

Posarem una part de l'oli en una paella i hi fregirem la carn de les botifarres tallades a trossos, les guardarem en un plat així que estiguin fetes. En el mateix oli hi sofregirem les cebes pelades i trinxades, quan començin a rossejar hi tirarem els pebrots tallats a trossos petits i la carn de les botifarres que guardàvem així com la salsa de tomàquet. Ho lligarem tot ben bé dins una cassola de terrissa i ho deixarem bullir uns cinc minuts, posant a continuació els ous ben batuts. Ho remenarem amb la cullera de fusta i hi tirarem la sal (el revoltim cal que qedi sucós). Pelarem i tallarem allargades les patates i les fregirem, amb sal, en l'oli restant. Servirem aquest plat d'ous amb carn de botifarra, acabat de fer i acompanyant-lo presentarem les patates fregides.
    A Catalunya hi ha tres classes bàsiques de botifarra: la blanca, la negra (ambdues com a embotit) i la "crua" que ve a ser una salsitxa blanca però molt més gruixuda.
# Llibre de cuina/Receptes/Ous remenats amb tomàquet
### Ingredients

* 6 ous.
* 1/2 quilo de tomàquets frescos i ben madurs.
* 3 cullerades grosses plenes d'oli.
* 1 pebrot vermell confitat.
* 50 grs. d'olives verdes sense pinyol.
* Aigua.
* Sal.

### Preparació

En una cassola al foc hi posarem una tassa d'aigua o l'oli, en començar de bullir hi afegirem el tomàquet pelat i picat i la sal. Ho deixarem fer una bona estona i quan estigui espès hi abocarem els ous batuts, remenant bé fins que es prenguin. Un cop fet, o posarem en una plàtera, afegint-hi a la superfície el pebrot tallat a tires i les olives picades.
# Llibre de cuina/Receptes/Ous remenats amb tòfones
### Ingredients

* 8 ous.
* 50 grs. de mantega (no margarina).
* 3 tòfones.
* Sal fina.

### Preparació

Començarem batent bé els ous amb la sal corresponent. Fondrem la mantega al bany maria en una cassola al foc i, així que estigui fosa, hi abocarem els ous batuts als quals afegirem les tòfones tallades a làmines, i amb el batedor ho remourem enèrgicament fins que es comenci d'espesseir, cuidant d'anar recollint de les vores de la cassola els trossets d'ou que s'hi enganxin. Retirarem la cassola del bany maria quan el revoltim sigui encara claret, perquè tendeix a espesseir-se per pocs minuts que tardem a servir-lo. Els ous remenats fets al bany maria porten força més temps, però són més sucosos i gustosos.
# Llibre de cuina/Receptes/Ous amb botifarra
### Ingredients

* 8 ous.
* 300 grs. de botifarres.
* Sal.
* Pebre blanc en pols.
* Pebre blanc en pols.
* 2 cullerades grosses plenes de julivert fresc picat.

### Preparació

Traurem la pell de les botifarres i les deixarem daurar a la paella amb oli. Trencarem els ous i els tirarem al damunt, cuidant que els rovells quedin sencers. Ho adobarem amb sal i pebre i deixarem la paella al foc fins que la clara haurà pres del tot. Els servirem calents i, abans de posar-los a taula, els empolsarem amb el julivert picat.
# Llibre de cuina/Receptes/Ous amb pa i espinacs
### Ingredients

* 4 ous.
* 4 llesques de pa.
* 300 grs. d'espinacs.
* 100 grs. de mantega.
* 100 grs. de formatge manxego ratllat.
* Sal.
* 50 grs. de salsa de tomàquet.
* Aigua.

### Preparació

Un cop netejats els espinacs els courem amb aigua i sal, un cop fets i escorreguts els picarem i els col·locarem en una paella, junt amb el fornatge i la mantega. Quan haurem obtingut com una crema, farem amb aquesta com una corona al voltant de les llesques de pa que ja haurem posat en una plàtera per al forn. Al damunt hi trencarem els ous. Ficarem la plàtera al forn durant 10 minuts perquè les llesques quedin rosses i els ous prenguin. Els servirem a l'acte i guarnit amb la salsa de tomàquet.
# Llibre de cuina/Receptes/Ous farcits

Els ous farcits són un plat lleuger que tenen com a ingredient principal els ous, i que se solen servir com a aperitius o acompanyants d'altres plats. El més habitual és servir-los freds, però hi ha variants en la que poden ser gratinats un cop s'han farcit.

## Ingredients
### Indispensables

* 4 ous (resultaran dues meitats per comensal)

### Opcionals per al farciment

* Un rajolí d'oli d'oliva
* Ceba
* Tonyina enllaunada de conserva
* Carn picada
* Pastanaga ratllada
* Olives
* Palets de cranc
* Pebrot escalivat
* Galeta o pa ratllats
* Anxoves
* Enciam
* Caviar
* Un polsim de sal
* Salses:
** Beixamel
** Maionesa
** Tomàquet triturat

## Preparació
### Cocció de l'ou dur

Bulliu els ous en una cassola amb aigua i sal durant uns 10 minuts aproximadament. Un cop passat aquest temps, traieu-los la closca i talleu-los per la meitat. Després, amb una cullera o amb les pròpies mans, retireu la part central (on es troba el rovell) i guardeu-la per barrejar-la amb els altres ingredients del farcit.

### Farciment

Per al farciment es pot utilitzar un gran ventall d'ingredients. Existeixen diferents combinacions, entre les més habituals es poden trobar els ous farcits de maionesa, tonyina, pebrot escalivat, olives i anxoves (amb un farcit semblant al de la ensalada russa); també amb un farcit de beixamel, la carn picada, el rovell i el pa ratllat (amb un posterior gratinat); o bé altres combinacions que incloguin la ceba, la pastanaga, els palets de cranc o la galeta picada. Si més no, la massa de qualsevol de les variacions s'ha de barrejar o bé picar o triturar perquè quedi ben uniforme.
És recomanable enllestir el plat amb un raig d'oli d'oliva i un polsim de sal; i cap l'opció d'untar el fons del plat amb qualsevol de les salses exposades (si és maionesa es poden afegir al plat unes fulles d'enciam) per donar més formalitat al plat i perquè els ous no es moguin.
* Els ous acabats de bullir i amb el rovell retirat, llestos per a farcir.
* Massa resultant de barrejar el rovell de l'ou amb maionesa. A partir d'aquí es pot complementar amb olives, palets de cranc i tonyina, per exemple.

## Vegeu també

* Farcidures de Tula
* Xampinyons farcits

## Enllaços externs

* Receptes.cat - Ous farcits
* PTITCHEF.es - Ous farcits
* Gallina Blanca.cat - Recepta d'Ous farcits
# Llibre de cuina/Receptes/Costelles de vedella amb all
### Ingredients

* 4 costelles.
* 3 alls.
* Sal.
* 100 grs. de llard.
* Julivert fresc.
* 50 grs. de pa.
* Patates.

### Preparació

Triarem costelles de les anomenades principals, que sigui grosses, les arrodonirem amb el ganivet i les fregirem junt amb els alls, empolsant-les amb sal fina i untant-les amb una mica de llard. Trinxarem molt menut el julivert, ratllarem la molla de pa i, lligant-ho bé voltarem amb això ben bé les costelles que rostirem a les graelles a foc viu, durant 15 minuts. Quan el pa s'haurà daurat serà senyal que ja estan fetes. Les servirem amb les patates pelades, tallades llargues i fregides en el llard restant.
# Llibre de cuina/Receptes/Costella de vaca amb patates i bolets
### Ingredients

* 8 costelles de vaca.
* 1 cullerada grossa plena de pebre vermell dolç.
* 1 llimona.
* 2 alls.
* Julivert fresc.
* 1 tassa d'esmorzar plena d'oli.
* 200 grs. de llard.
* 250 grs. de bolets.
* 6 patates.
* 1 ceba.

### Preparació

Prepararem les costelles traient-ne les pells i les deixarem en un plat fondo amb el suc de la llimona, sal, una mica d'all picat i julivert també picat així com un bon raig d'oli. En aquesta marinada les tindrem 60/65 minuts. En una paella al foc, amb el llard, hi farem la carn i abans que arribi el moment de servir-la, hi incorporarem el suc de la marinada on l'haviem tinguda. Podem acompanyar aquesta carn amb les patates menudetes i voltar-la amb els bolets, tot fregit a la paella amb llard i mitja ceba triturada. Quan la ceba rossegi, li afegirem un all i julivert picat. Posarem patates i bolets al voltant de la carn.
# Llibre de cuina/Receptes/Costelles d'anyell rostides
### Ingredients

* Un quilo i mig de costelles d'anyell.
* 1 tassa plena de salsa all-i-oli.
* 1 tassa d'esmorzar plena d'oli.
* Sal.

### Preparació

Adobarem les costelles, ben netejades i aplanades, i les untarem amb oli, les col·locarem a les graelles ben calentes i untades amb oli. Les rossejarem pels dos costats. Les harurem de servir immediatament fetes i el més calentes possible, amb la sasa all-i-oli presetada en una salsera a part.